PTTEP บวก 2.17% เตรียมประกาศงบฯ Q1/58 เที่ยงนี้ กูรูเก็งพลิกเป็นกำไร
PTTEP ณ เวลา 11.30น. ราคาอยู่ที่ 117.50 บาท บวก 2.50 บาท หรือ 2.17% สูงสุดที่ 118 บาท ต่ำสุดที่ 116.50 บาท มูลค่าซื้อขายที่ 194.99 ล้านบาท ขณะที่ดัชนีตลาดหุ้นไทยโดยรวมบวก 0.59%
30 เม.ย. 2558

ผู้สื่อข่าวรายงานว่า ราคาหุ้นบริษัท ปตท. สำรวจและผลิตปิโตรเลียม จำกัด (มหาชน) หรือ PTTEP ณ เวลา 11.30น. ราคาอยู่ที่ 117.50 บาท บวก 2.50 บาท หรือ 2.17% สูงสุดที่ 118 บาท ต่ำสุดที่ 116.50 บาท มูลค่าซื้อขายที่ 194.99 ล้านบาท ขณะที่ดัชนีตลาดหุ้นไทยโดยรวมบวก 0.59%
 
นายเบญจพล สุทธิ์วนิช รองผู้อำนวยการฝ่ายวิเคราะห์หลักทรัพย์ บล.เคเคเทรด เปิดเผยว่า PTTEP จะประกาศผลประกอบการงวดไตรมาส 1/58 ในช่วงเที่ยงของวันนี้ คาดว่าจะสามารถพลิกเป็นกำไรได้ประมาณ 5,215 ล้านบาท จากการดำเนินงานล้วนๆ
ทั้งนี้คาดว่าจะเพิ่มขึ้นเมื่อเทียบกับไตรมาส 4/57 ที่มีผลขาดทุน 24,000 ล้านบาท อันเนื่องมาจากการตั้งด้อยค่าสินทรัพย์ในไตรมาส 4/57 จำนวน 30,000 ล้านบาท อย่างไรก็ดี แนะนำ”เทรดดิ้ง”หุ้น PTTEP ด้วยราคาเป้าหมาย 132 บาท/หุ้น
 